Ir-Regolament tal-Kummissjoni (KE) Nru 361/2002
tas-27 ta' Frar 2002
li jemenda r-Regolment (KE) Nru 936/97 li jiftaħ u jipprovdi għall-amministrazzjoni tal-kwoti tat-tariffi għal-laħam taċ-ċanga frisk ta' kwalità għolja, imkessaħ u ffriżat u għal-laħam iffriżat tal-buflu
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1254/1999 tas-17 ta' Mejju 1999 dwar l-organizzazzjoni tas-suq komuni tal-laħam taċ-ċanga u tal-vitella [1], kif l-aħħar emendat mir-Regolament tal-Kummissjoni (KE) Nru 2345/2001 [2],
Wara li kkunsidrat ir-Regolament tal-Kummissjoni (KE) Nru 936/97 tas-27 ta' Mejju 1997 li jintroduċi u jipprovdi għall-amministrazzjoni tal-kwoti tat-tariffi għal-laħam taċ-ċanga frisk, imkessaħ u ffriżat ta' kwalità għolja u għal-laħam iffriżat tal-buflu [3], kif l-aħħar emendat mir-Regolament (KE) Nru 134/1999 [4], u partikolarment l-Artikolu 7(2) tiegħu,
Billi:
Il-Kanada nnominat awtorità ġdida bis-setgħa li toħroġ ċertifikati ta' awtentiċità. L-Anness II tar-Regolament (KE) Nru 936/97 għandu għalhekk ikun b'hekk emendat,
ADOTTAT DAN IR-REGOLAMENT:
Artikolu 1
Fl-Anness II tar-Regolament (KE) Nru 936/97, l-awtorità msejħa "Il-Fergħa tal-Produzzjoni ta' l-Ikel u ta' l-Ispezzjoni - Agrikoltura Kanada, Direction Générale "Production et inspection des aliments" - Agriculture Kanada" hija hawnhekk mibdula bi "L-Aġenzija Kanadiża ta' l-Ispezzjoni ta' l-Ikel - Government of Kanada/Agence canadienne d'inspection des aliments - Gouvernement du Kanada".
Artikolu 2
Dan ir-Regolament għandu jidħol fis-seħħ fit-28 ta' Frar 2002.
Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.
Magħmul fi Brussel, fis-27 ta' Frar 2002.